Държавен вестник, бр. 35, 2014 г., стр. 11

БРОЙ  35	
Д Ъ Р Ж А В Е Н  В Е С Т Н И К 	
СТР.  11  
(2) Лицата по ал. 1 не могат да се позовават 
на държавна, служебна, търговска, банкова или 
друга защитена от закона тайна при извършване 
на одити от Сметната палата.
(3) При отказ за предоставяне на инфор-
мация по чл. 37 председателят има право да 
издаде заповед за извършване на проверка на 
юридическото лице или на едноличния търговец 
във връзка с отказаната информация.
(4) При възпрепятстване на проверката по 
ал. 3 от юридическото лице или от едноличния 
търговец Сметната палата уведомява органите 
на прокуратурата.
(5) Събраните писмени доказателства при 
проверката по ал. 3 и уведомлението по ал. 4 
са неразделна част от документацията за из-
вършения одит в одитираната организация.
Отговорност за причинени вреди
Чл. 39. Председателят, членовете и одитори-
те на Сметната палата не носят имуществена 
отговорност за причинени вреди при упраж-
няване на своите правомощия, освен ако са 
извършили престъпление или са действали 
умишлено.
Несъвместимост и конфликт на интереси при 
извършването на одитите
Чл. 40. (1) В одитите не могат да участват 
лица, които са роднини по права линия без 
ограничения и по съребрена линия до четвърта 
степен включително с длъжностните лица в 
одитирания обект, чиято дейност е свързана 
със събиране или разходване на бюджетни и 
други публични средства и с управление на 
имущество по чл. 13, или са техни съпрузи, 
или се намират във фактическо съжителство, 
както и тези, които са работили в одитирания 
обект или са участвали в неговото управление 
през последните три години, или имат частен 
интерес по смисъла на Закона за предотвра-
тяване и разкриване на конфликт на интереси 
от одитираната дейност.
(2) Обстоятелствата по ал. 1 се декларират 
писмено преди започването на одита пред 
председателя. 
(3) Когато несъвместимостта по ал. 1 се 
установи в процеса на одита, лицата са длъжни 
да си направят писмен отвод.
(4) Декларациите по ал. 2 и отводите по 
ал. 3 са неразделна част от документацията за 
извършения одит. 
Външни експерти
Чл. 41. (1) В отделни случаи за проверка 
на специфични въпроси при одитите могат да 
се привличат и външни експерти при спазване 
изискванията за несъвместимост по чл. 40, 
ал. 1 и на Международно признатите одитни 
стандарти.
(2) При сключване на договора лицата по 
ал. 1 подписват декларация за опазване на 
тайната и неразгласяване на факти и обстоя-
телства по чл. 31, ал. 1.
Мерки по време на одита при незаконосъобразни 
и увреждащи действия
Чл. 42. При установени в процеса на одита 
действия, които създават възможност за не-
законосъобразно събиране или разходване на 
бюджетни или други публични средства, както 
и за увреждане на имущество на одитиран 
обект, отговорният ръководител на отделение 
по предложение на ръководителя на одитния 
екип уведомява писмено съответния компе-
тентен орган за предприемане на мерки за 
спиране на действията.
Изготвяне на проект на одитен доклад
Чл. 43. (1) В 14-дневен срок от завършва-
не на одита ръководителят на одитния екип 
изготвя проект на одитен доклад съгласно 
приетата одитна програма и при спазване 
на изискванията на закона и Международно 
признатите одитни стандарти.
(2) Одитният доклад по ал. 1 включва на-
правените констатации и оценки, подкрепени 
с одитни доказателства и препоръки за подо-
бряване на дейността на одитирания обект.
Правомощия на ръководителя на отделение
Чл. 44. (1) Ръководителят на отделение 
упражнява контрол за съответствие на проекта 
за одитен доклад с приетата одитна програма 
и Международно признатите одитни стандарти. 
Правата и задълженията на ръководителя на 
отделение относно контрола на качеството на 
одитните доклади се определят в наръчника 
за прилагане на международните одитни стан-
дарти и одитната дейност на Сметната палата.
(2) При упражняване на контрола за съ-
ответствие по ал. 1 (контрол на качеството) 
ръководителят на отделението може да върне 
проекта на одитен доклад с указания за дора-
ботване и да определи срок за отстраняване 
на пропуските. 
(3) При несъгласие с указанията по ал. 2 
ръководителят на одитния екип прави писмено 
възражение пред Сметната палата.
(4) Сметната палата разглежда възраже-
нието и се произнася с мотивирано писмено 
решение, което е окончателно.
Връчване на проекта на одитен доклад
Чл. 45. (1) Одобреният проект на одитен 
доклад се връчва на ръководителя на одити-
раната организация, както и на бившите ръ-
ководители на организацията през одитирания 
период в 30-дневен срок след приключването 
на одита.
(2) Независимо от задължението за връч- 
ване на одитния доклад по ал. 1, съобщение 
за връчването се публикува на интернет стра-
ницата на Сметната палата, като съответният 
орган на Сметната палата може да предприеме 
и други действия за своевременно уведомява-
не на бившите ръководители на одитираната 
организация.